Document ID: 32005D0028

ΑΠΌΦΑΣΗ ΤΗΣ ΕΠΙΤΡΟΠΉΣ
της 12ης Ιανουαρίου 2005
για την τροποποίηση της απόφασης 93/52/ΕΟΚ όσον αφορά το χαρακτηρισμό ορισμένων επαρχιών της Ιταλίας ως απαλλαγμένων από τη βρουκέλωση (B. melitensis) και της απόφασης 2003/476/ΕΚ όσον αφορά το χαρακτηρισμό ορισμένων επαρχιών της Ιταλίας ως απαλλαγμένων από τη φυματίωση, τη βρουκέλωση και την ενζωοτική λεύκωση των βοοειδών
[κοινοποιηθείσα υπό τον αριθμό Ε(2004) 5548]
(Κείμενο που παρουσιάζει ενδιαφέρον για τον ΕΟΧ)
(2005/28/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 64/432/ΕΟΚ του Συμβουλίου, της 26ης Ιουνίου 1964, περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών (1), και ιδίως το παράρτημα Α τμήμα Ι σημείο 4, το παράρτημα Α τμήμα ΙΙ σημείο 7 και το παράρτημα Δ τμήμα Ι σημείο Ε,
την οδηγία 91/68/ΕΟΚ του Συμβουλίου, της 28ης Ιανουαρίου 1991, σχετικά με τους όρους υγειονομικού ελέγχου που διέπουν τις ενδοκοινοτικές συναλλαγές αιγοπροβάτων (2), και ιδίως το παράρτημα A κεφάλαιο 1 μέρος II,
Εκτιμώντας τα ακόλουθα:
(1)
Στην απόφαση 93/52/ΕΟΚ της Επιτροπής, της 21ης Δεκεμβρίου 1992, που διαπιστώνει την τήρηση εκ μέρους ορισμένων κρατών μελών ή περιοχών των όρων σχετικά με τη βρουκέλλωση (Br. melitensis) και που τους αναγνωρίζει το καθεστώς κράτους μέλους ή περιοχής επίσημα απαλλαγμένης από την ασθένεια αυτή (3) καταχωρίζονται οι περιφέρειες των κρατών μελών που αναγνωρίζονται ως επίσημα απαλλαγμένες από τη βρουκέλλωση (B. melitensis) σύμφωνα με την οδηγία 91/68/ΕΟΚ.
(2)
Στις επαρχίες Firenze, Livorno, Lucca, Massa-Carrara, Pisa, Pistoia, Prato και Siena της περιφέρειας Τοσκάνης και στις επαρχίες Perugia και Terni της περιφέρειας Umbria τουλάχιστον το 99,8 % των εκμεταλλεύσεων αιγοπροβάτων είναι επίσημα απαλλαγμένες από τη βρουκέλωση. Επιπλέον, οι εν λόγω επαρχίες έχουν δεσμευτεί να συμμορφωθούν με ορισμένους άλλους όρους που προβλέπει η οδηγία 91/68/ΕΟΚ όσον αφορά τους τυχαίους ελέγχους που πρέπει να διενεργούνται ύστερα από την αναγνώριση των σχετικών επαρχιών ως απαλλαγμένων από τη βρουκέλωση.
(3)
Συνεπώς, οι επαρχίες Firenze, Livorno, Lucca, Massa-Carrara, Pisa, Pistoia, Prato και Siena της περιφέρειας Τοσκάνης και οι επαρχίες Perugia και Terni της περιφέρειας Umbria πρέπει να αναγνωριστούν ως επίσημα απαλλαγμένες από τη βρουκέλωση (B. melitensis) όσον αφορά τις εκμεταλλεύσεις αιγοπροβάτων.
(4)
Οι κατάλογοι των περιφερειών των κρατών μελών που χαρακτηρίζονται απαλλαγμένες από τη φυματίωση, τη βρουκέλωση και την ενζωοτική λεύκωση των βοοειδών παρατίθενται στην απόφαση 2003/467/ΕΚ της Επιτροπής, της 23ης Ιουνίου 2003, για τη θέσπιση καθεστώτος επίσημης απαλλαγής από τη φυματίωση, τη βρουκέλωση και την ενζωοτική λεύκωση των βοοειδών σε ορισμένα κράτη μέλη και περιφέρειες κρατών μελών όσον αφορά τις αγέλες βοοειδών (4).
(5)
Η Ιταλία υπέβαλε στην Επιτροπή τεκμηρίωση που αποδεικνύει τη συμμόρφωση με τους απαιτούμενους όρους που προβλέπονται στην οδηγία 64/432/ΕΟΚ όσον αφορά την επαρχία Como της περιφέρειας Λομβαρδίας και την επαρχία Prato της περιφέρειας Τοσκάνης, προκειμένου οι εν λόγω επαρχίες να χαρακτηριστούν επίσημα απαλλαγμένες από τη φυματίωση όσον αφορά τις αγέλες βοοειδών.
(6)
Η Ιταλία υπέβαλε στην Επιτροπή τεκμηρίωση που αποδεικνύει τη συμμόρφωση με τους απαιτούμενους όρους που προβλέπονται στην οδηγία 64/432/ΕΟΚ όσον αφορά την επαρχία Brescia της περιφέρειας Λομβαρδίας, την επαρχία Prato της περιφέρειας Τοσκάνης και τις επαρχίες Perugia και Terni της περιφέρειας Umbria, προκειμένου οι εν λόγω επαρχίες να χαρακτηριστούν επίσημα απαλλαγμένες από τη βρουκέλλωση όσον αφορά τις αγέλες βοοειδών.
(7)
Η Ιταλία υπέβαλε επίσης στην Επιτροπή τεκμηρίωση που αποδεικνύει τη συμμόρφωση με τους απαιτούμενες όρους που προβλέπονται στην οδηγία 64/432/ΕΟΚ όσον αφορά την επαρχία Pavia της περιφέρειας Λομβαρδίας, τις επαρχίες Massa-Carrara της περιφέρειας της Τοσκάνης και τις επαρχίες Perugia και Terni της περιφέρειας Umbria, προκειμένου οι εν λόγω επαρχίες να χαρακτηριστούν επίσημα απαλλαγμένες από την ενζωοτική λεύκωση των βοοειδών όσον αφορά τις αγέλες των βοοειδών.
(8)
Κατόπιν αξιολόγησης της τεκμηρίωσης που υπέβαλε η Ιταλία, η επαρχία Como της περιφέρειας Λομβαρδίας και η επαρχία Prato της περιφέρειας Τοσκάνης πρέπει να χαρακτηριστούν επίσημα απαλλαγμένες από τη φυματίωση των βοοειδών, η επαρχία Brescia της περιφέρειας Λομβαρδίας, η επαρχία Prato της περιφέρειας Τοσκάνης και οι επαρχίες Perugia και Terni της περιφέρειας Umbria πρέπει να χαρακτηριστούν επίσημα απαλλαγμένες από τη βρουκέλωση των βοοειδών, η επαρχία Pavia της περιφέρειας Λομβαρδίας, οι επαρχίες Massa-Carrara της περιφέρειας Τοσκάνης και οι επαρχίες Perugia και Terni της περιφέρειας Umbria πρέπει να χαρακτηριστούν επίσημα απαλλαγμένες από την ενζωοτική λεύκωση των βοοειδών.
(9)
Συνεπώς, οι αποφάσεις 93/52/ΕΟΚ και 2003/467/ΕΚ πρέπει να τροποποιηθούν αναλόγως.
(10)
Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα ΙΙ της απόφασης 93/52/ΕΟΚ τροποποιείται σύμφωνα με το παράρτημα Ι της παρούσας απόφασης.
Άρθρο 2
Τα παραρτήματα I, II και III της απόφασης 2003/467/ΕΚ τροποποιούνται σύμφωνα με το παράρτημα ΙΙ της παρούσας απόφασης.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 12 Ιανουαρίου 2005.

Labels: 0
18
6